title: "Kuter"
text: "\"Kuter\" (Fan engelsk: cutter, fan: to cut = skiar) uur forskeligi Buaten en Skeepen neemt. Di jit sa, aurdat di Fuarsteeven (Ofsl\u00fct fan't \u00d6nerweeter-Skep bi di Bug) bal \u0101procht stuun en rocht sjarp t\u00f6hop laap.Da uur di Rump t\u00f6 di Meren hen breerer en lapt naa achtern hen laangsem we\u0111er t\u00f6hop. Boowen dit Weeter giar di Breerhair rocht gau \u00fctenachtler, en diarfan heer en Kuter fuul Plaats en ken ek olter lecht kenteri. Dit es uk di Gr\u00fcn, hurom Feskeriiskeepen fuar't Miist Kuter sen.\n\nAarten\n\nSiilkuters\nSiilkuters haa fuar't Miist jen Meest me tau of trii Sails.\n\n\u00dcs Krichskutern\nBi forskeligi Mariinen t\u00f6 Tiren fan di Siilskeepen wiar uk Kutern me Kanoonen diar\u00f6n. Des wiar da Krichskutern. \nJa her masi Sails, dat ja \u00fcp Faart kum k\u00fcr, en diarfuar waar masi Liren \u00f6n Buurt br\u00fckt. \nDi Krichskuters waar fuar Kontrolfaarten, \u00fcs Kurier-Skeepen, fuar di Zoll \u00f6n somtirs uk \u00fcs K\u0101perskeepen br\u00fckt. \nAurdat ja bluat jen Meest her, k\u00fcr ja ek muar faar, wan des \u00f6n Steken sjoten wiar of di Sails ofbronen wiar. Diarom waar di Kutern bal fuar iinfacheri \u0100pgaawen iinset, diar ek sa eetfiarelk wiar.\n\n\u00dcs Bi- en Sportbuaten\n\u00dcp Krichsskeepen wiar aaftinoch Retingsbuaten me \u00f6n Buurt, wat em r\u00f6 k\u00fcr (8 bit 14 Riimen) of aaftinoch uk siili.\nFan des Buaten es di Sportbuat-Klasi Mariinikuter uuren sa \u00fcs uk di \"Jugendwanderkutter\".\n\nMaskiinen-Kutern\n\nFesk- of Porenkutern\nFesk- of Porenkutern sen litjer (bit ombi 24 Meetern Leengdi) Maskiinenskeepen fuar't Feskin nai bi di Weeterkanten. Wan't f\u00f6rter \u00fct gung skel, da uur Trawlers nomen of Kutern, wat leenger sen \u00fcs 24 Meetern. \nDi Noom es uk jir bih\u00f6len blefen, aurdat di Forem fan di Rump jit sa \u00fctsjocht \u00fcs jerer.\nAurdat dit me Maskiinen jaa lechter faar en faar me san Skep, br\u00fckti em Keenteeken. Jir es di Listi fan di Feskerii-Keenteeken \u00f6n D\u00fctskl\u00f6n'.\n\nKrichskutern\nKrichs-Feskkutern (KFK) wiar \u00f6n di Taust Warelkrich Skeepen fan ombi 24 m Leengdi, diar \u00fcs Fuarpostenbuaten br\u00fckt waar. Hok fan des sen jit \u00fcs Angelkuters bi di d\u00fctsk Uastseekant \u00f6n Faart.\n\nUS Coast Guard Cutter\nDi gurtest Kuter \u00fcp W\u0101rel sen \u00f6n Amerika \u00f6nerwai en di Liren diar\u00f6n pasi fuar di Weeterkanten \u00fcp (United States Coast Guard). Des Skeepen sen aaftinoch aur 150 Meetern l\u00fcng, en ja jit ek bluat \u201eCutter\u201c (engl. fuar \u201eKuter\u201c), ja haa uk jit di Rump-Forem, wat bluat leenger maaket es en da jit f\u00f6rter forbeetert. Siilt uur diar man fuar't Miist ek, en \u00fcp Dek sjocht di aaftinoch \u00fct \u00fcs Krichskeepen, uk wan di dit ek sen.\n\nDi US Coast Guard neemt bal ark Skep en \u201eCutter\u201c, man fuar't Miist sen di al \u00fc\u0111ers becht. Dit kumt diarfan, dat di Coast Guard \u00f6n jerer Tiren me Siilkuters bigent es en di Noom sa iin \u00f6n di Haurn blef. \u00dcp US-Engelsk jit \"Cutter\" sa fuul \u00fcs Skep fan di Coast Guard, uk wan dit en Isbreeker es en di Rump wes niin Kuter muar wiis ken.\n\nLuki uk jir\n\nSeefaart\nSkeps-Aarten"